section_heading: Radnja
paragraph_text: Purvis i njegovi ljudi privode Carrolla (koji je još živ) te ga podvrgnu mučenju kako bi otkrili lokaciju ostatka bande. Stižu u Little Bohemiu, a Purvis organizira neuspjelu zasjedu, u kojoj u razmjeni vatre stradava nekoliko civila. Dillinger i Red odvoje se od Nelsona i ostatka bande. Agenti Winstead i Hurt daju se u potjeru za Dillingerom i Hamiltonom kroz šumu pješke, natjeravši ih na pucnjavu u kojoj Red smrtno stradava. Pokušavajući pobjeći, Nelson, Shouse i Homer Van Meter otimaju FBI-ev automobil, ubivši pritom nekoliko agenata, uključujući Purvisova partnera Cartera Bauma. Nakon automobilske potjere, Purvis i njegovi ljudi ubijaju Nelsona te ostatak bande. Malo dalje niz cestu, Dillinger i Hamilton ukradu farmerov auto i uspijevaju pobjeći; Hamilton umire kasnije te noći.